钦定古今图书集成/明伦汇编/氏族典/第367卷 > 《凌迪知万姓统谱》 > 覃光佃
## 钦定古今图书集成/明伦汇编/氏族典/第367卷 > 《凌迪知万姓统谱》 > 覃光佃

按《万姓统谱》：光佃，清远军融州人。方髫年，岐嶷异常，
人以神童目之。既弱冠，充郡庠弟子员，凡子史百家，
过目成诵。登开宝初进士，授监察御史。忠言日进，弹
劾无避权势，正论侃侃，人无间言，京师呼为“直御史。”
时北敌屡犯边，三疏上，累诏优之，加武骑尉、知雁州
军州事，既而陞沿边都总管兼劝农公事。使外筹边
“策，内肃朝仪，内外倚重焉。”进阶银青光禄大夫，检校
太子宾客。历官三十馀载，以身殉国，知无不言，言无
不尽。垂老乞归，凡三疏皆温留之。复乞骸骨恳切。乃
诏特进光禄大夫、上柱国，赐紫金鱼袋，致仕。